पाएं अपने शहर की ताज़ा ख़बरें और फ्री ई-पेपरडाउनलोड करें
आजाद किसान कमेटी दोआबा होशियारपुर ने सुतैहरी रोड होशियारपुर के धरने का 202वां दिन होने पर प्रधान हरबंस सिंह संघा विशेष रूप से शामिल हुए। प्रधान संघा ने सुतैहरी रोड धरने के प्रधान सुखपाल सिंह काहरी की सराहना करते हुए बताया कि इनकी मेहनत तथा दृढ़ता के कारण ही यह 202 दिन पार कर रहा है। इस मौके मजदूर दिवस पर शहीद मजदूरों को श्रद्धांजलि भी दी गई। उन्होंने कहा कि रिलायंस शोरूम केे अधिकारियों ने धरना कारियों को कई तरह से डरा धमका कर शोरूम खुलवाने की कोशिश की पर किसान, संघर्ष मोर्चा दिल्ली के आदेशों के मुताबिक डटे रहे। बारिश तथा तूफानों का सामना भी किया लेकिन डांवाडोल नहीं हुए।
भाजपा नेताओं का गांवों में बायकॉट किया जाएगा
धरने पर बैठे किशन सिंह गगनौली, शाम सिंह मोनाकलां, मंगत सिंह, हरबंस सिंह संघा, दिलबाग काहरी, सतनाम सिंह बस्सी, कुलभूषण प्रकाश सैनी, गुरदयाल सिंह, ज्ञान सिंह, ज्योति सरूप, अश्विनी, सुखपाल काहरी, धर्मजीत, दिलबाग सिंह काहरी, हरदयाल सिंह भरत, मनजीत सिंह फतेहगढ़ व लखविन्द्र लक्खी ने प्रण किया कि भाजपा नेताओं का गांवों से बायकॉट किया जाएगा।
मजदूरों को 8 घंटे की बजाय 12 घंटे काम करने के केंद्र के नए नियम का किया विरोध
प्रधान हरबंस सिंह संघा तथा सुखपाल सिंह काहरी ने बताया कि पहली मई 2021 को मजदूर-दिवस है इसलिए इस धरने पर 1 मई को मजदूर दिवस मनाया जाएगा। शिकागो में मज़दूर-डे मनाने का फैसला किया गया था। उस दिन से ही मजदूरों के 8 घंटे काम करने का कानून पास किया गया था। केंद्र सरकार ने कोरोना की आड़ में जहां किसानों के लिए तीन कृषि कानून बनाए वहीं मजदूरों के लिए भी चार कानून बनाए हैं जो किसानों के संघर्ष में दबे हुए हैं। मजदूरों के लिए यह कानून इतने घातक है कि फैक्टरी/कारखाने का मालिक बगैर नोटिस दिए 200 मजदूरों की छुट्टी कर सकता है। दूसरे नंबर पर 8 घंटे की बजाय 12 घंटे काम करने का समय होगा उसके बाद ओवरटाइम दिया जाएगा। तीसरे नंबर पर मजदूर की मजदूरी 268 रुपए होगी। चौथे कानून के मुताबिक उसकी सुनवाई नही होगी। भाजपा सरकार तथा आरएसएस की यह चाल है कि किसान तथा मज़दूर को अपना गुलाम बनाकर रखा जाए। पर अब किसान/मज़दूर इनकी चालों को कामयाब नहीं होने देंगे। सुखपाल सिंह काहरी ने पंजाब सरकार की निंदा करते हुए कहा कि मंडियों में बारदाने की कमी होने के कारण किसानों की कनक रुल रही है, जबकि सरकार के अधिकारी तथा नेता बयान दे रहे हैं कि सब कुछ ठीक-ठाक है, जबकि हकीकत कुछ और ही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn